ᱩᱥᱟᱥᱤ ᱪᱚᱠᱨᱚᱵᱚᱨᱛᱤ

ᱩᱥᱟᱥᱤ ᱪᱚᱠᱨᱚᱵᱚᱨᱛᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱚᱨ ᱟᱨ ᱮᱠᱟᱫᱮᱢᱤᱠ ᱠᱟᱱᱟᱭ ᱩᱱᱤ ᱫᱚ ᱵᱟᱝᱞᱟ ᱥᱤᱱᱮᱢᱟ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱚᱸᱡᱚᱱ ᱫᱚᱛᱛᱚ ᱟᱜ ᱵᱳᱢᱠᱮᱥ ᱵᱚᱠᱥᱤ ᱪᱮᱛᱟᱱ ᱵᱮᱱᱟᱣ ᱟᱠᱟᱱ ᱥᱤᱱᱮᱢᱟ ᱨᱮ "ᱥᱚᱛᱭᱚᱵᱚᱛᱤ" ᱨᱩᱯ ᱛᱮᱭ ᱚᱵᱷᱤᱱᱚᱭ ᱟᱠᱟᱫᱟ ᱾ ᱱᱤᱛ ᱩᱱᱤ ᱫᱚ ᱥᱴᱟᱨ ᱡᱚᱞᱥᱟ ᱨᱮᱭᱟᱜ ᱥᱨᱤᱢᱚᱭᱤ ᱴᱤᱵᱷᱤ ᱥᱳ ᱨᱮ ᱡᱩᱱ ᱟᱱᱴᱤ ᱨᱳᱞ ᱨᱮᱭ ᱚᱵᱷᱤᱱᱚᱭ ᱮᱫᱟ ᱾

ᱠᱟᱹᱢᱤ
ᱪᱚᱠᱨᱚᱵᱚᱨᱛᱤ ᱫᱚ ᱚᱸᱡᱚᱱ ᱫᱚᱛᱛᱚ ᱟᱜ ᱵᱳᱢᱠᱮᱥ ᱵᱚᱠᱥᱤᱭᱟᱜ ᱥᱟᱱᱟᱢ ᱥᱤᱱᱮᱢᱟ ᱵᱚᱱᱚᱫᱚᱞ ᱨᱮ ᱥᱚᱛᱭᱚᱵᱚᱛᱤ ᱨᱳᱞ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ ᱾ ᱩᱱᱤ ᱫᱚ ᱟᱨᱦᱚᱸ ᱨᱚᱧᱡᱚᱱᱟ ᱟᱢᱤ ᱟᱨ ᱟᱥᱵᱳᱱᱟ, ᱵᱮᱰᱨᱩᱢ, ᱥᱟᱦ ᱡᱟᱦᱟᱱ ᱨᱮᱡᱮᱱᱥᱤ, ᱢᱩᱠᱷᱳᱢᱩᱠᱷᱤ ᱟᱨ ᱠᱩᱥᱩᱢᱤᱛᱟᱨ ᱜᱚᱞᱯᱳ ᱞᱮᱠᱟᱱ ᱮᱴᱟᱜ ᱥᱤᱱᱮᱢᱟ ᱠᱚᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱾ ᱥᱨᱤᱢᱚᱭᱤ ᱨᱮ ᱡᱩᱱ ᱨᱳᱞ ᱨᱮ ᱟᱡᱟᱜ ᱚᱵᱷᱤᱱᱚᱭ ᱫᱚ ᱫᱟ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ "ᱧᱮᱧᱮᱞᱤᱭᱟᱹ ᱠᱚ ᱢᱩᱸᱫᱽ ᱨᱮ ᱟᱹᱰᱤ ᱱᱟᱢᱰᱟᱠ" ᱢᱮᱱᱟᱜᱼᱟ ᱢᱮᱱᱛᱮᱭ ᱞᱟᱹᱭ ᱟᱠᱟᱫᱟ, ᱚᱱᱟ ᱨᱮ ᱟᱨᱦᱚᱸ ᱞᱟᱹᱭ ᱦᱩᱭᱟᱠᱟᱱᱟ ᱡᱮ "ᱥᱳᱥᱤᱭᱟᱞ ᱢᱤᱰᱤᱭᱟ ᱨᱮ 'ᱡᱩᱱ ᱟᱱᱴᱤ' ᱟᱨ ᱩᱱᱤᱭᱟᱜ 'ᱢᱟᱥᱤ' ᱪᱮᱛᱟᱱ ᱢᱤᱢᱥ ᱛᱮ ᱯᱮᱨᱮᱡᱽ ᱢᱮᱱᱟᱜᱼᱟ" ᱾

ᱥᱮᱪᱮᱫ
᱒᱐᱒᱐ ᱥᱮᱨᱢᱟ ᱨᱮ, ᱪᱚᱠᱨᱚᱵᱚᱨᱛᱤ ᱟᱡ ᱵᱟᱵᱟ ᱵᱚᱸᱜᱟ ᱛᱟᱞᱟ ᱟᱨ ᱟᱡᱟᱜ ᱟᱯᱱᱟᱨᱟᱜ ᱮᱴᱠᱮᱴᱚᱬᱮ ᱛᱟᱞᱟ ᱨᱮᱜᱮ ᱯᱤ.ᱮᱭᱤᱪ.ᱰᱤ ᱛᱷᱤᱥᱤᱥ ᱮ ᱡᱚᱢᱟ ᱟᱠᱟᱫᱟ ᱾ ᱡᱟᱫᱚᱵᱽᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ, ᱩᱱᱤ ᱮᱢ.ᱯᱷᱤᱞ ᱞᱟᱹᱜᱤᱫ ᱛᱤᱨᱞᱟᱹ ᱰᱨᱟᱵᱷᱟᱨ ᱠᱚ ᱵᱤᱨᱩᱫᱽ ᱨᱮ ᱵᱟᱭᱮᱥ (bias) ᱵᱟᱵᱚᱛ ᱛᱮᱭ ᱚᱞ ᱟᱠᱟᱫᱟ ᱾

ᱥᱟᱶᱛᱟᱠᱤᱭᱟᱹ ᱠᱟᱹᱢᱤ
ᱠᱳᱵᱷᱤᱰ-᱑᱙ ᱞᱚᱠᱰᱟᱭᱩᱱ ᱚᱠᱛᱚ, ᱪᱚᱠᱨᱚᱵᱚᱨᱛᱤ ᱫᱚ ᱮᱥᱮᱫ ᱛᱟᱦᱮᱸ ᱟᱠᱟᱱ ᱱᱟᱞᱦᱟ ᱠᱟᱹᱢᱤᱭᱟᱹ ᱠᱚ ᱞᱟᱹᱜᱤᱫ ᱫᱤᱱᱟᱹᱢ ᱢᱤᱫ ᱤᱥᱤᱱ ᱵᱟᱥᱟᱝ ᱨᱮᱭᱟᱜ ᱵᱮᱵᱷᱚᱥ ᱨᱮ ᱜᱚᱲᱚ ᱟᱨ ᱪᱷᱩᱴᱟᱹᱣ ᱮ ᱛᱟᱦᱮᱸ ᱠᱟᱱᱟ ᱾

ᱟᱯᱱᱟᱨ ᱡᱤᱭᱚᱱ
ᱪᱚᱠᱨᱚᱵᱚᱨᱛᱤ ᱫᱚ ᱥᱤᱧᱚᱛ ᱨᱮᱭᱟᱜ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱱ ᱱᱮᱛᱟ ᱥᱮᱢᱚᱞ ᱪᱚᱠᱨᱚᱵᱚᱨᱛᱤ ᱨᱮᱱ ᱠᱩᱲᱤ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱒᱐᱒᱐ ᱥᱮᱨᱢᱟ ᱨᱮ ᱠᱳᱵᱷᱤᱰ-᱑᱙ ᱟᱡᱟᱜ ᱛᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾

᱒᱐᱑᱑ ᱨᱮ, ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ, ᱒᱐᱑᱑ ᱨᱮ ᱩᱱᱤ ᱫᱚ ᱥᱤ.ᱯᱤ.ᱟᱭ(ᱮᱢ) ᱯᱟᱦᱴᱟ ᱠᱷᱚᱱ ᱮ ᱯᱨᱚᱪᱟᱨ ᱞᱮᱫᱟ ᱾ ᱡᱩᱱ ᱒᱐᱑᱑ ᱨᱮᱭᱟᱜ ᱢᱤᱫ ᱜᱟᱯᱟᱞᱢᱟᱨᱟᱣ ᱨᱮ, ᱩᱱᱤᱭ ᱞᱟᱹᱭ ᱞᱮᱫᱟ ᱡᱮ ᱟᱡ ᱵᱟᱵᱟ ᱟᱜ ᱨᱟᱡᱽᱟᱹᱨᱤ ᱩᱯᱨᱩᱢ ᱟᱡᱟᱜ ᱯᱷᱞᱤᱢ ᱤᱱᱰᱟᱥᱴᱨᱤ ᱨᱮ ᱮᱴᱠᱮᱴᱚᱬᱮ ᱥᱤᱨᱡᱟᱹᱣᱟᱭ ᱠᱟᱱᱟ ᱾

ᱯᱷᱞᱤᱢᱳᱜᱽᱨᱟᱯᱷᱤ
 ᱠᱮᱞᱟᱨ ᱨᱟᱠᱷᱟᱞ (᱒᱐᱐᱙)
 ᱵᱳᱢᱠᱮᱥ ᱵᱚᱠᱥᱤ ᱒᱐᱑᱐
 ᱨᱚᱧᱡᱚᱱᱟ ᱟᱢᱤ ᱟᱨ ᱟᱥᱵᱳᱱᱟ (᱒᱐᱑᱑)
 ᱟᱵᱟᱨ ᱵᱳᱢᱠᱮᱥ (᱒᱐᱑᱑)
 ᱵᱮᱰᱨᱩᱢ (᱒᱐᱑᱒)
 ᱡᱤᱵᱚᱱ ᱨᱚᱝ ᱵᱮᱨᱚᱝ (᱒᱐᱑᱒)
 ᱟᱵᱟᱨ ᱵᱳᱢᱠᱮᱥ ᱵᱚᱠᱥᱤ-ᱪᱤᱛᱨᱳᱪᱳᱨ (᱒᱐᱑᱒)
 ᱠᱟᱝᱟᱞ ᱢᱟᱞᱥᱟᱴ (᱒᱐᱑᱓)
 ᱢᱤᱥᱮᱥ ᱥᱮᱱ (᱒᱐᱑᱓)
 ᱛᱤᱱ ᱯᱟᱹᱛᱛᱤ (᱒᱐᱑᱔)
 ᱵᱳᱢᱠᱮᱥ ᱯᱷᱤᱨᱮ ᱮᱞᱳ (᱒᱐᱑᱔)
 ᱵᱳᱢᱠᱮᱥ ᱵᱚᱠᱥᱤ (᱒᱐᱑᱕)
 ᱵᱳᱢᱠᱮᱥ ᱳ ᱳᱜᱽᱱᱤᱵᱟᱱ (᱒᱐᱑᱗)
 ᱥᱟᱦ ᱡᱟᱦᱟᱱ ᱨᱮᱡᱮᱱᱥᱤ (᱒᱐᱑᱘)
 ᱢᱩᱠᱷᱳᱢᱩᱠᱷᱤ (᱒᱐᱑᱘)
 ᱠᱩᱥᱩᱢᱤᱛᱟᱨ ᱜᱚᱞᱯᱳ (᱒᱐᱑᱙)

ᱴᱤ.ᱵᱷᱤ
 ᱯᱚᱨᱤᱠᱥᱟ (ᱫᱩᱨ ᱫᱚᱨᱥᱚᱱ ᱵᱟᱝᱞᱟ, ᱒᱐᱐᱐)
 ᱥᱨᱤᱢᱚᱭᱤ (ᱥᱴᱟᱨ ᱡᱚᱞᱥᱟ ᱒᱐᱑᱙–ᱱᱤᱛ)

ᱣᱮᱵᱽ ᱥᱤᱨᱤᱡᱽ
 ''ᱵᱷᱟᱨᱡᱤᱱ ᱢᱳᱦᱤᱛᱳ (᱒᱐᱑᱘)
ᱵᱟᱨᱦᱮ ᱡᱚᱱᱚᱲ


ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ

ᱥᱟᱹᱠᱷᱟᱹᱭᱟᱹᱛ